6$ 



que fere exsiccato, atque illis exinde rigescentibus, ineptae omnino redduntur 

 ad oscillationes cujuslibet generis absolvendas. Idcirco Natura ipsa persumma, 

 qua undique enitet, sapientia, providentique consilio, istiusmodi animantia ce- 

 rebro, ac nervis orbavit; horum namque officium non modo supervacaneum , 

 sed noxium fortasse in ipsis redderetur. 



Quoniam vero Natura in corporibus omnigenis, quae in hac rerum universi- 

 tatecontinentur,diversimode compingendis, atquemodificandis, nova semper, ac 

 praeclarissima nobis offerre voluitimperscrutabilis ipsiusmet sapientiae argumen- 

 ta; quemadmodum propter capitis, cerebri, nervorumque deficientiam in supra 

 memoratis animalibus, diversam constituere debuit animae sedem ab illa, quam 

 in ceteris obtinere communiter arbitramur; itemque alium seligere modum , no- 

 vamque viam, unde illa super varias eorumdem corporis partes agere queat pro 

 diversis motibus obeundis , diversisque sensationibus excitandis ; sic pariter ratio- 

 ni adprime consentaneum erit existimare , peculiarem quoque rationem iniisse , 

 qua vis irritabilis musculorum ad sua munera obeunda efficaciter excitaretur . 



Ad hoc argumentum plane illustrandum juvat in primis hic commemorare, 

 animantia,de quibus agitur, ac nominatim Mollusca subsilientia (de ceteris enim 

 in altera hujus Operis parte sermonem instituemus), quam minima liberi caloris 

 copia esse ditata; quoties namque thermometris adcuratissimis in eorum abdo- 

 men, ac viscera immissis, caloris gradum, quo pollent, explorare studuimus, to- 

 ties constanter invenimus haud latius illum patere, quam temperiem aquae ma- 

 rinae circumfluentis ; Testaceisque ab aqua eductis, a temperie aeris circumam- 

 bientis aliquot gradibus jugiter antecedi, cujusvis ea essent generis, atque magni- 

 tudinis (,) : et hydrargyri descensus in thermometro motu adeo celeri fiebat, ut in- 

 signem liberi caloris deficientiam in illorum corpore luculenter denotaret. Prae- 

 terea qualitates eorumdem sanguinis, insignis ejus pallor, et nullum pinguedi- 

 nis vestigium in qualibet eorum corporis parte, pro tenuissima phlogisti copia 

 satis egregie militare videntur. 



His accedit eadem animantia ingenti prorsus gaudere vi irritabili ; ne ete- 

 nim experimenta hoc in Capite recensita , pro vi ipsorum musculari determinan- 

 da, hic rursum commemoremus, satis erit perpendere , ipsorum plurima, abdomi- 

 ne, hepate, corde, ventriculo, intestinis, atque pallio profunde simul sauciatis, 

 adeo manifesta vitae signa per duos, tresve integros dies edidisse, ut levi irrita* 

 tione peracta, non modo pedem hac illac agitare, sed etiam musculos adductores 



(i) Vide Caput superius . 



